CELEX: 32015R0327
Language: et
Date: 2015-03-02 00:00:00
Title: Komisjoni määrus (EL) 2015/327, 2. märts 2015 , millega muudetakse Euroopa Parlamendi ja nõukogu määruse (EÜ) nr 1831/2003 seoses valmistisi sisaldavate söödalisandite turulelaskmise nõuete ja kasutustingimustega  EMPs kohaldatav tekst

3.3.2015   
            
            
               ET
            
            
               Euroopa Liidu Teataja
            
            
               L 58/46
            
         KOMISJONI MÄÄRUS (EL) 2015/327,
   2. märts 2015,
   millega muudetakse Euroopa Parlamendi ja nõukogu määruse (EÜ) nr 1831/2003 seoses valmistisi sisaldavate söödalisandite turulelaskmise nõuete ja kasutustingimustega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 3 lõiget 5 ja artikli 16 lõiget 6,
   ning arvestades järgmist:
   
               (1)
            
            
               Mõnedele valmististele, mida määruse (EÜ) nr 1831/2003 kohaselt lubatakse kasutada söödalisandina, on lisatud tehnoloogilisi lisandeid ja muid aineid või tooteid, mis toimivad valmistises sisalduva toimeaine suhtes, näiteks stabiliseerivad või standardiseerivad valmistise, mis lihtsustab selle käitlemist ja sööda sisse lisamist. Näiteks võivad need tehnoloogilised lisandid või muud ained või tooted suurendada toimeaine voolavust või homogeensust või vähendada toimeaine tolmamise võimalust. Seepärast varieerub valmististest koosnevate lubatud söödalisandite koostis vastavalt sellele, kuidas neid valmistisi kasutatakse. Tehnoloogilised lisandid või muud ained või tooted, mis lisatakse toimeaine terviklikkuse säilitamiseks, ei tohiks avaldada mõju söödale, millesse kõnealust valmistist lisatakse.
            
         
               (2)
            
            
               Võttes arvesse, et tehnoloogiline areng aitab kaasa uute valmististe väljatöötamisele, on asjakohane võtta paremini arvesse valmististest koosnevate söödalisandite eripära ning suurendada läbipaistvust ja selgust nende turule laskmisel, ilma et see mõjutaks selliseid söödalisandeid sisaldavate eelsegude koostisega seotud intellektuaalomandi õigusi.
            
         
               (3)
            
            
               Eelkõige on asjakohane lisada määruse (EÜ) nr 1831/2003 III lisasse täiendavad märgistusnõuded selliste söödalisandite ja neid sisaldavate eelsegude suhtes, mis võimaldavad kontrollida, et valmistises kasutatud tehnoloogilised lisandid on kavandatud eesmärgi jaoks lubatud ning et need lisandid toimivad üksnes valmistises sisalduva toimeaine suhtes.
            
         
               (4)
            
            
               Kuigi kõige olulisem teave tuleb märkida söödalisandi või eelsegu pakendile või mahutile, võimaldab tehnoloogia areng teabe esitamist valmistise koostise kohta ka paindlikumal ja vähem kulukal muul kirjalikul viisil. See on kooskõlas Euroopa Parlamendi ja nõukogu määruses (EÜ) nr 767/2009 (2) sätestatud märgistamise mõistega.
            
         
               (5)
            
            
               Käitajad peaksid suutma anda teavet turule lastud valmististe koostise kohta, kuna selline teave võimaldab lõppkasutajal või ostjal teha teadlikke valikuid, võimaldab asjakohast riskihindamist ja aitab kaasa tehingute aususele.
            
         
               (6)
            
            
               Neid täiendavaid märgistamise ja teabe nõudeid tuleks kohaldada ainult määruse (EÜ) nr 1831/2003 artikli 6 lõike 1 punktides a, b ja c osutatud kategooriatesse kuuluvate söödalisandite suhtes. Kui selliseid söödalisandeid on lubatud kasutada valmististena, kohaldatakse luba üksnes toimeaine suhtes ja mitte valmististe muude koostisosade suhtes, mis võivad olla erinevad.
            
         
               (7)
            
            
               Selleks, et vältida mis tahes soovimatuid tagajärgi inimeste ja loomade tervisele või keskkonnale, peaksid käitajad tagama turule lastud ja kasutuses oleva valmistise koostisosade füüsikalis-keemilise ja bioloogilise ühilduvuse.
            
         
               (8)
            
            
               Seepärast tuleks muuta määruse (EÜ) nr 1831/2003 III lisa teatavate söödalisandite ja eelsegude märgistuse erinõuete kohta ning IV lisa üldiste kasutustingimuste kohta, et võtta arvesse tehnika ja teaduse arengut seoses valmistisi sisaldavate söödalisanditega.
            
         
               (9)
            
            
               Vajalik on üleminekuperiood, et vältida häireid olemasolevate valmististest koosnevate söödalisandite ja selliseid söödalisandeid sisaldava sööda turule laskmisel ja kasutamisel, nii et neid oleks võimalik kasutada kuni varude ammendumiseni.
            
         
               (10)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   III ja IV lisa muutmine
   Määruse (EÜ) nr 1831/2003 III ja IV lisa muudetakse vastavalt käesoleva määruse lisale.
   Artikkel 2
   Üleminekusätted
   Valmististest koosnevaid söödalisandeid ja selliseid söödalisandeid sisaldavaid eelsegusid, mis on toodetud ja märgistatud enne 23. märtsi 2017 kooskõlas määrusega (EÜ) nr 1831/2003 nagu seda kohaldati enne 23. märtsi 2015, võib jätkuvalt turule lasta ja kasutada olemasolevate varude ammendumiseni.
   Artikkel 3
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 2. märts 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 268, 18.10.2003, lk 29.
   
      (2)  Euroopa Parlamendi ja nõukogu määrus (EÜ) nr 767/2009, 13. juuli 2009, sööda turuleviimise ja kasutamise kohta, millega muudetakse Euroopa Parlamendi ja nõukogu määrust (EÜ) nr 1831/2003 ning tunnistatakse kehtetuks nõukogu direktiivid 79/373/EMÜ, 82/471/EMÜ, 83/228/EMÜ, 93/74/EMÜ, 93/113/EÜ ja 96/25/EÜ, komisjoni direktiiv 80/511/EMÜ ning komisjoni otsus 2004/217/EÜ (ELT L 229, 1.9.2009, lk 1).
   
      LISA
      Määruse (EÜ) nr 1831/2003 III ja IV lisa muudetakse järgmiselt.
      
                  1)
               
               
                  III lisa asendatakse järgmisega:
                  
                     „III LISA
                     
                                 1.
                              
                              
                                 TEATAVATE SÖÖDALISANDITE JA EELSEGUDE MÄRGISTUSE ERINÕUDED
                                 
                                             a)
                                          
                                          
                                             Zootehnilised lisandid, koktsidiostaatikumid ja histomonostaatikumid:
                                             
                                                         —
                                                      
                                                      
                                                         tagatise kehtivusaeg või toote kõlblikkusaeg alates valmistamiskuupäevast,
                                                      
                                                   
                                                         —
                                                      
                                                      
                                                         kasutusjuhised,
                                                      
                                                   
                                                         —
                                                      
                                                      
                                                         kontsentratsioon;
                                                      
                                                   
                                       
                                             b)
                                          
                                          
                                             ensüümid, eespool nimetatud andmetele lisaks:
                                             
                                                         —
                                                      
                                                      
                                                         antud loaga kooskõlas olev(ad) toimeaine(te) nimetus(ed) vastavalt selle/nende ensüümiaktiivsusele,
                                                      
                                                   
                                                         —
                                                      
                                                      
                                                         Rahvusvahelise Biokeemia Liidu identifitseerimisnumber,
                                                      
                                                   
                                                         —
                                                      
                                                      
                                                         kontsentratsiooni asemel: aktiivsusühikud (aktiivsusühikud grammi või milliliitri kohta);
                                                      
                                                   
                                       
                                             c)
                                          
                                          
                                             mikroorganismid:
                                             
                                                         —
                                                      
                                                      
                                                         tagatise kehtivusaeg või toote kõlblikkusaeg alates valmistamiskuupäevast,
                                                      
                                                   
                                                         —
                                                      
                                                      
                                                         kasutusjuhised,
                                                      
                                                   
                                                         —
                                                      
                                                      
                                                         tüve identifitseerimisnumber,
                                                      
                                                   
                                                         —
                                                      
                                                      
                                                         kolooniaid moodustavate osakeste arv grammi kohta;
                                                      
                                                   
                                       
                                             d)
                                          
                                          
                                             toitainelised lisandid:
                                             
                                                         —
                                                      
                                                      
                                                         toimeaine sisaldus,
                                                      
                                                   
                                                         —
                                                      
                                                      
                                                         sisalduse tagatise kehtivusaeg või toote kõlblikkusaeg alates valmistamise kuupäevast;
                                                      
                                                   
                                       
                                             e)
                                          
                                          
                                             tehnoloogilised ja organoleptilised lisandid, välja arvatud lõhna- ja maitseained:
                                             
                                                         —
                                                      
                                                      
                                                         toimeaine sisaldus;
                                                      
                                                   
                                       
                                             f)
                                          
                                          
                                             lõhna- ja maitseained:
                                             
                                                         —
                                                      
                                                      
                                                         sisalduse määr eelsegudes.
                                                      
                                                   
                                       
                           
                                 2.
                              
                              
                                 TÄIENDAVAD MÄRGISTAMISE JA TEABE NÕUDED TEATAVATE VALMISTISTEST KOOSNEVATE SÖÖDALISANDITE JA SELLISEID VALMISTISI SISALDAVATE EELSEGUDE PUHUL
                                 
                                             a)
                                          
                                          
                                             Artikli 6 lõike 1 punktides a, b ja c osutatud kategooriatesse kuuluvate söödalisandite puhul, mis koosnevad valmististest:
                                             
                                                         i)
                                                      
                                                      
                                                         pakendile või mahutile tuleb märkida kõigi selliste valmistises sisalduvate tehnoloogiliste lisandite konkreetne nimetus, identifitseerimisnumber ja sisalduse tase, mille maksimumsisaldus on kehtestatud vastavas loas;
                                                      
                                                   
                                                         ii)
                                                      
                                                      
                                                         järgmine teave esitatakse ükskõik millisel viisil kirjalikult või koos valmistisega:
                                                         
                                                                     —
                                                                  
                                                                  
                                                                     kõigi valmistises esinevate tehnoloogiliste lisandite konkreetne nimetus ja identifitseerimisnumber ning
                                                                  
                                                               
                                                                     —
                                                                  
                                                                  
                                                                     kõigi muude valmistises sisalduvate ainete või toodete nimetused massi järgi kahanevas järjekorras.
                                                                  
                                                               
                                                   
                                       
                                             b)
                                          
                                          
                                             Eelsegude puhul, mis sisaldavad valmististest koosnevaid ja artikli 6 lõike 1 punktides a, b ja c osutatud kategooriatesse kuuluvaid söödalisandeid:
                                             
                                                         i)
                                                      
                                                      
                                                         vajaduse korral märge pakendil või mahutil selle kohta, et eelsegu sisaldab söödalisandi valmistisse lisatud tehnoloogilisi lisandeid, mille maksimumsisaldus on kehtestatud vastavas loas;
                                                      
                                                   
                                                         ii)
                                                      
                                                      
                                                         ostja või kasutaja taotluse korral teave söödalisandi valmistisse lisatud käesoleva lõigu punktis i osutatud tehnoloogilise lisandi konkreetse nimetuse, identifitseerimisnumbri ja selle sisalduse taseme kohta.”
                                                      
                                                   
                                       
                           
               
            
                  2)
               
               
                  IV lisasse lisatakse punkt 5:
                  
                              „5.
                           
                           
                              Valmististest koosnevates söödalisandites sisalduvad tehnoloogilised lisandid või muud ained või tooted muudavad üksnes valmistise toimeaine füüsikalis-keemilisi omadusi ja neid kasutatakse vastavalt loa tingimustele, kui sellised sätted on ette nähtud.
                              Tagatakse valmistise koostisainete füüsikalis-keemiline ja bioloogiline sobivus soovitud toime saavutamiseks.”